б)
 кумулативната оценка на въздействието на вноса е допустима от гледна точка на условията за конкуренция между внесените продукти и сходния продукт на Съюза.
 (153)
 Дъмпинговите маржове, установени във връзка с вноса от САЩ и от Кралство Саудитска Арабия, са надвишавали прага de minimis, определен в член 9, параграф 3 от основния регламент. Обемът на вноса от всяка от засегнатите държави не е бил незначителен по смисъла на член 5, параграф 7 от основния регламент. Действително през разследвания период пазарните дялове са били 16,7 % за вноса от САЩ и 24,2 % за вноса от Кралство Саудитска Арабия.
 (154)
 Условията на конкуренция между дъмпинговия внос от САЩ и от Кралство Саудитска Арабия и между дъмпинговия внос от засегнатите държави и сходния продукт са били сходни. По-специално внасяните продукти са се конкурирали ожесточено помежду си и с МЕГ, произвеждан в Съюза, тъй като МЕГ е много чувствителна по отношение на цената хомогенна стока, която се продава на сходни категории клиенти. Въпреки че е възможно да са налице някои разлики по отношение на каналите за продажби (промишлеността на Съюза продава директно на несвързаните клиенти, производителите износители в САЩ продават или директно, или чрез свързани вносители/търговци, а саудитските производители износители продават предимно чрез свързани вносители/търговци), конкуренцията се основава предимно на най-ниската цена, а не на тези канали за продажби.
 (155)
 Освен това вносът от двете държави е продаван на цени доста под разходите на промишлеността на Съюза, както е посочено в съображение 211, и така е допринесъл по подобен начин за понесеното от Съюза понижаване на цените, както е посочено в съображения 188—190.
 (156)
 Следователно всички критерии, определени в член 3, параграф 4 от основния регламент, са изпълнени и вносът от САЩ и Кралство Саудитска Арабия бе разгледан кумулативно за целите на определянето на вредата.
 (157)
 SABIC заяви, че вносът от Кралство Саудитска Арабия не следва да се кумулира с вноса от САЩ, тъй като i) вносът от Кралство Саудитска Арабия и от САЩ е следвал различни тенденции; ii) „средната единична стойност на вноса“ от Кралство Саудитска Арабия е била с 5 % по-висока от тази от САЩ; iii) производителите от Саудитска Арабия и от САЩ продават МЕГ в ЕС по различни канали и на различни цени.
 (158)
 Комисията отхвърли тези твърдения. Решението дали вносът следва да бъде оценяван кумулативно, или не, трябва да се базира на критериите, определени в член 3, параграф 4 от основния регламент, като в този случай те са били изпълнени, както е подчертано в съображения 153—155. Нито един от аспектите, посочени от SABIC, не би могъл да постави под въпрос целесъобразността на разглеждането на вноса от Кралство Саудитска Арабия заедно с този от САЩ.
 4.4.2. Обем и пазарен дял на вноса от засегнатите държави
 (159)
 Комисията установи обема на вноса въз основа на данни на Евростат. Пазарният дял на вноса беше установен чрез сравнение на обема на вноса с потреблението на Съюза.
 (160)
 Вносът в Съюза от засегнатите държави се е променял, както следва:
 Таблица 2
 Обем на вноса (в тонове) и пазарен дял
 2017 г.
 2018 г.
